hem drost tosamen to gemoete gecomen ende opten huyse geweest ende totten drost gesacht: Gheeft u gefangen, ende soe tselve huys ingenomen; ende dat omtrent een halff jaer bevoiren, eer hy ’t huys holp innemen, van den grave van den Berghe last gehadt omme opsicht op het holt to nemen ende dat hy die huysluyden, die by avondt und ontyden holt hielen ende haelden, onthouden soude omme die by denselven grave to gelegener tijt daervoir aengesien to worden; dat hy oick desen voirleden soemer onder hopman Blanckebijl voir schutte gedient ende den eedt gedaen van to dienen Con. Maj. ende der croonen van Spaengnen ende den princen van Oranien ende den grave van den Berge als veltheren, und op der Schulenborch und Ulft als soldaet gelegen to hebben, und dat oick hy ombtrent anderhalff jaer geleden eenen gênant Bruyn staende Meyen in der heerlickheyt Anholt mit zijn roer duerschoten hebbe uuyt oirsaecke dat hy zijn wijff gevanckelick op Ulft hadde helpen brengen. Bekennende die voors. Scheyve Marten, dat hy ongeferdelick drie dagen eer Ulft ingenomen worde van wegen des graven van den Berge, nu omtrent twee jaeren geleden, by hem gekomen was eene gênant Emanuel van Etten in zijns gefangens huys, seggende dat hy van den grave van den Berge gecomen was und eenen aenslach op handen hadden : off hy gefangen mit wolde, als zy den aenslach doen wolden, ende dat hy daerop geantwoirdet hadde jae, want id wat dochte. Ende soe nu oirer een XXVI off XXVII ten huyse van Henrick Brackhorst vergadert waeren, hadden zy tot zijns gefangens huys een gesonden, die hem aengesacht, dat hy inden Brackhorst comen solde: daer was een, die hem spreken wolde. Ende daer kommende hadde aldaer gevonden die voors. 